Държавен вестник, бр. 48, 2013 г., стр. 147

БРОЙ  48	
Д Ъ Р Ж А В Е Н  В Е С Т Н И К 	
СТР.  147  
бял и розов цвят, търговска марка „XIN MIN“, 
арт. № 708XZ, баркод 2 09 3300 094761, с лицева 
част, стелка и подплата от изкуствена кожа, с 
декорации върху саята – цветчета с камъчета, 
със самозалепваща се каишка пред глезена, с 
информация на български език за страна на 
произход Китай, вносител „Дензел БГ“ – ООД, не 
отговарят на изискванията на БДС EN 71-1:2011 
„Изпитване за безопасност на играчките. Част 
1: Механични и физични свойства“ – по т. 8.2 
и т. 8.4 – тест за устойчивост на опън и тест за 
малки части – стоката съдържа лесно откъсващи 
се части – декоративните цветчета от текстил се 
отделят със сила 65.7 N, при допуск 90 N, които 
преминават с целия си обем през цилиндъра за 
малки части и поради възможност от поглъщане 
и последващо задушаване могат да бъдат опасни 
за потребителите (малки деца), нареждам: 
1. Забранявам производството, вноса, износа, 
възмездното или безвъзмездното пускане на па-
зара на детски обувки, предназначени за малки 
деца, с размери от 20 до 25 номер, в бял и розов 
цвят, търговска марка „XIN MIN“, арт. № 708XZ, 
баркод 2 09 3300 094761, с лицева част, стелка и 
подплата от изкуствена кожа, с декорации върху 
саята – цветчета с камъчета, със самозалепваща 
се каишка пред глезена, с информация на бъл-
гарски език за страна на произход Китай, като 
стоки, представляващи сериозен риск и опасност 
за здравето на потребителите.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре-
дупреждения към потребителите за рисковете, 
които стоките съдържат.
3. На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да се защити животът и здра-
вето на гражданите. Разпореждането, с което се 
допуска предварителното изпълнение, може да 
се обжалва чрез КЗП пред съда в тридневен срок 
от съобщаването му, независимо дали админи-
стративният акт е бил оспорен.
4. Разходите по складиране, транспорт, изтег-
ляне от пазара, изземването от потребителите и 
тяхното обезщетяване са за сметка на вносителите 
и дистрибуторите.
5. Заповедта може да се обжалва чрез предсе-
дателя на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
В. Златев
4218
СТОЛИЧНА ОБЩИНА
РЕШЕНИЕ № 193 
от 11 април 2013 г.
В Направление „Архитектура и градоустрой-
ство“ на Столична община е постъпило заявление 
вх. № ГР-94-Г-27 от 18.05.2011 г. от Тодор Стоянов 
Бойчев като пълномощник на Генади Данов 
Пацовски, Трифон Асенов Иванов и Светослав 
Делчев Минчев, собственици на поземлен имот 
№ 506158 по КВС, землище на с. Лозен, район 
„Панчарево“, с искане за разрешаване изработ-
ването на проект за подробен устройствен план.
Към заявлението са приложени: нотариален акт 
№ 53, том I, peг. № 1530, дело № 45 от 9.04.2004 г., 
нотариален акт № 7, том I, peг. № 334, дело № 6 
от 28.02.2005 г., скица на Общинската служба 
по земеделие – Панчарево, за поземлен имот 
№ 506158 по КВС, мотивирано предложение, 
задание за проектиране на ПУП и пълномощно.
Заявлението с приложените към него доказа-
телства заедно със становищата на отделите на 
НАГ са разгледани на заседание на ОЕСУТ, като 
с решение по протокол № ЕС-Г-61 от 12.07.2011 г., 
т. 43, е прието мотивираното предложение и 
заданието.
Със Заповед № РД-09-50-1028 от 22.07.2011 г. на 
главния архитект на СО е допуснато изработване 
на подробен устройствен план – изменение на 
план за регулация на кв. 146 и план за регулация 
и застрояване за поземлен имот № 506158 по КВС 
землище на с. Лозен.
Заповедта е изпратена за сведение на кмета 
на район „Панчарево“ и заявителите с писмо изх. 
№ ГР-94-Г-27 от 26.07.2011 г.
Със заявление вх. № ГР-94-Г-27 от 18.10.2011 г. 
е внесен за одобряване проект за подробен ус-
тройствен план – изменение план за регулация 
на улица при о.т. 668в, план за регулация за от-
криване на задънена улица от о.т. 668в до о.т. 668г 
и създаване на нови УПИ XI-158, УПИ ХII-158, 
УПИ XIII-158 и план за застрояване за новосъз-
дадени УПИ XI-158, УПИ XII-158, УПИ XIII-158, 
кв. 146, местност с. Лозен, с обяснителна записка.
Със заявление вх. № ГР-94-Г-27 от 28.02.2012 г. 
допълнително е внесен проект, преработен върху 
влязлата в сила кадастрална карта на с. Лозен, 
одобрена със Заповед № РД-18-46 от 18.08.2011 г. 
на изпълнителния директор на АГКК, и скица 
от СГКК за поземлен имот с идентификатор 
44063.6217.369.
Със заявление вх. № ГР-94-Г-27 от 21.03.2012 г. 
са представени съгласувани проекти от „ЧЕЗ 
Разпределение България“ – АД, на 7.03.2012 г., 
и „Софийска вода“ – АД, с писмо № ТУ-632 от 
28.02.2012 г.
Проектът е съобщен по реда на чл. 128, ал. 3 
ЗУТ, като съгласно писмо peг. № 6602-315/4 от 
28.09.2012 г. на главния архитект на район „Пан-
чарево“ в законоустановения срок възражения 
не са постъпили.
Проектът е съгласуван от отделите на НАГ. 
Същият е приет от ОЕСУТ по реда на чл. 128, 
ал. 7 ЗУТ с решение по протокол № ЕС-Г-90 от 
18.12.2012 г., т. 23, като е предложено да бъде 
изпратен в СОС за одобряване на основание